Selliselt toimib Lääne-Eesti rannikualade lihaveisekasvatus, kus loomaliha tootmine on ühendatud liikide ja elupaikade hoidmisega. Loodussõbralikumaid tootmisvõtteid võiks rakendada nii intensiivse põllumajandustoomise piirkondades kui ka tegevuse hääbumise tõttu võsastuvates piirkondades. Samal ajal on näha, et elanike huvi otsekontaktide järgi toidutootjatega suureneb. Loodussõbralikel, mitmekülgsetel  turismitaludel on suurenev potentsiaal, kuna teisiti pole paljudel linlastel võimalik maaeluga lähedalt kokku puutuda. Info levik põllumajandusega seotud loodusväärtustest aitab tõsta elanikkonna keskkonnateadlikkust, aidates kaasa ka rohelisele tarbimisele.